284 
KOCH ANTAL: 
mikor még Kovács Gyula vezette annak ügyeit, Szabó mint előadó gyakran 
szerepel szakülésein, egymásután előterjesztve újabb meg újabb geológiai 
tanulmányait Buda-Pest környékéről, majd távolabbi területekről is. 
Kovács Gyula betegsége következtében 1862-ben Szabó egészen átvévén 
a társulat ügyeinek kezelései, szerkesztő vala Munkálatai II. kötetét és 
1866 márczius 14-iki közgyűlésén teljesen rendbeszedve átadhatta az 
ügyek vezetését az új titkárnak, Hantken MiKSÁ-nak, míg ő mint választ¬ 
mányi tag hathatós közreműködését buzgón tovább folytatta. Habár a 
Munkálatok III—V. köteteiben kevés befejezett dolgozattal lépett is föl, 
élénk közreműködését a jegyzőkönyvi kivonatokban megőrzött gyakori 
előadásai és közleményei világosan tanúsítják. Nem is nagyobbszabásu 
munkáinak és tanulmányainak közzétételével akart ő társulatunkban 
működni es hatni — mert erre a m. tud. akadémia fórumát tartotta 
illetékesebbnek — hanem inkább gyakori előadásaival és kisebb közle¬ 
ményeivel igyekezett annak szellemi életét ébren tartani, élénkíteni és 
azzal minél több hívet és tanítványt vonzani és gyűjteni társulatunk 
körébe. E mellett gyakori kirándulásain a merre csak járt, a kivel csak 
érintkezett, mindenütt és mindenkinél löl tudta költeni a geológiai tanul¬ 
mányok iránti érdeklődést, s ha nem is mindig munkásokat, de legalább 
műkedvelőket és pártfogókat bőven szerzett a geológiának szerte a hazá¬ 
ban, és ezzel magát a tudományt is lehetőleg széles körben terjesztette és 
népszerűsítette. Szabó élénk, mozgékony szelleme, bő tudással és tapasz¬ 
talattal párosult finom műveltsége, kellemes modorú, könnyen alkalmaz¬ 
kodó. közlékeny természete, mint az élesztő kovász a kenyérben, úgy 
hatott a tudományos körökben: ébresztette az eszméket, buzdított és 
sarkalt a munkára és késztetett nemes versenygésre a tudományos tény¬ 
kedés terén. Társulatunkon belül is ez a működése az, mely talán többre 
becsülhető még, mint számos apróbb dolgozatának belértéke, melyek 
kiadványaiban mindvégig sűrűn meg-megjelentek. Ezek a tulajdonságok 
azok, a melj’ek a vezérszerep viselésére annyira alkalmassá, hivatottá 
tették SzABÓ-t, és azért könnyen érthető, hogy 1870-től kezdve mint 
alelnöke és 1883-tól mint elnöke mórt működhetett olyan tartós és fényes 
sikerrel társulatunk javára. Elénk emlékezetben lesz még előttünk, hogy 
mint volt elnökünk mennyire értett hozzá, hogy választmányi és köz¬ 
gyűléseinken magvas, eszmedus megnyitó beszédeiben kiemelje mindig a 
legfontosabbakat, a mik szaktudományunk terén történtek vagy előkészü¬ 
leten voltak; mint tisztelte meg társulatunkat azzal, hogy annak elhúnvt 
nevesebb tagjairól vagy a geológia külföldi nagyjairól rövid, de mindig 
jellemző és talpraesett megemlékezéseket tartson ; hogy mily tapintatosan 
vezette mind végig az ügyeket; mily bizton és czéltudatosan lépett fői 
újabb termékenyítő, egészséges eszmékkel, melyek társulatunk működésé¬ 
nek és így közvetve a hazai geológiának is újabb lendületet adtak. Ismé- 
(18S) 
